Deana Carter

Deana Kay Carter (sündinud 4. jaanuaril 1966 Tennessees Nashville'is) on USA kantrilaulja ja laulukirjutaja. Ta on Fred Carter juuniori tütar, kes on eeskätt tuntud kui paljajalu esineja. Ise ütleb ta, et see aitab tal laval laulmise ajal paremini lõõgastuda. Hoolimata paljudest sidemetest tuntud muusikutega, keda ta tundis oma isa kaudu, võttis tema isikliku karjääri algus üsna palju aastaid. Tema esimene tähtsam esinemine oli 17-aastaselt, mil ta proovis koos oma isaga saada plaadilepingut. Kui see ebaõnnestus, suundus ta Tennessee Ülikooli õppima taastusravi ning astus naiskorporatsiooni Alpha Delta Pi liikmeks. Selles osalemise kõrval esines ta ka kohalikes ülikoolilinnakutes, tehes seda aga pigem lihtsalt laulmisrõõmust kui soovist hakata professionaalseks muusikuks. Pärast ülikooli lõpetamist asuski ta tööle taastusravikeskuses, kuni lõpuks jõudis otsusele, et tema tõeline kutsumus on siiski muusika. Läbimurre toimus, kui tema demokassetid sattusid Willie Nelsoni huviorbiiti, kes kutsus ta 1994. aastal osalema Farm Aidi VII kontserdile, kus olid laval vaid naisesinejad. Samal aastal tagasid needsamad kassetid talle plaadilepingu Capitol Recordsiga. 1996. aastal andis sama plaadifirma välja albumi "Did I Shave My Legs For This?" Selle esimene singel oli "Strawberry Wine", mis võlus kuulajaid eelkõige oma nostalgilisuse ja siirusega, ning nimetati 1997. aasta CMA parimaks singliks. Samalt albumilt ilmus veel kaks singlit ning kokku müüdi seda üle 5 miljoni eksemplari. Ajakirja People lugejad valisid Deana ka 1997. aasta 50 maailma kõige ilusama inimese hulka. Järgmiseks hakkas ta koostööd tegema filmi "Hope Floats" meeskonnaga ning kirjutas filmile taustamuusika, mis nii rahalises mõttes kui kriitikute kiidusõnade tõttu väga edukaks osutus. Sellele järgnes kohe animafilm "Anastasia", mis valiti nii Grammy kui ka Kuldgloobuse nominendiks ning mille jaoks Deana oli loonud oma versiooni ballaadist "Once Upon A December". Deana järgmine album "Everything`s Gonna Be Alright" enam nii edukas ei olnud ning lauljatar katkestas mõne aasta pärast erimeelsuste tõttu juhtkonnaga oma plaadilepingu Capitoliga. Pärast jõulualbumi ilmumist ja abikaasa Chris DiCroce'ist lahutamist asus Deana elama Los Angelesse ning andis 2003. aastal Arista Nashville'i plaadifirma kaudu välja albumi "I`m Just A Girl", millele järgnes 2005. aastal album "The Story Of My Life", mille andis välja Vanguard Records. Deanal on Chris Hickyga poeg Gray Hayes Hicky, kes on sündinud septembris 2004. 1995 "Did I Shave My Legs for This?", Capitol Nashville Records (sai USA-s plaatinaplaadiks) 1998 "Everything's Gonna Be Alright", Capitol Nashville Records (sai USA-s kuldplaadiks) 2001 "Father Christmas", Rounder Records 2002 "The Deana Carter Collection", Capitol/EMI Albumil on sellised lood nagu "Rita Valentine", "Angel Without A Prayer", ja "Graffeti Bridge". Need on lood, mille Deana oli salvestanud enne plaadilepingut Capitol Recordsiga. Albumit "Long lost" müüdi vaid Euroopas. 2003 "I'm Just A Girl", Arista Nashville 2005 "The Story Of My Life", Vanguard 1996 "Strawberry Wine" Did I Shave My Legs for This? 1996 "We Danced Anyway" Did I Shave My Legs for This? 1996 "Count Me In" Did I Shave My Legs for This? 1997 "How Do I Get There" Did I Shave My Legs for This? 1997 "Did I Shave My Legs For This?" Did I Shave My Legs for This? 1998 "Absence of The Heart" Everything's Gonna Be Alright 1999 "You Still Shake Me" Everything's Gonna Be Alright 1999 "Angels Working Overtime" Everything's Gonna Be Alright 2003 "There's No Limit" I'm Just A Girl 2003 "I'm Just A Girl" I'm Just A Girl 2005 "One Day At A Time" The Story Of My Life 2007 "In a Heartbeat " The Story Of My Life